82. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 761 της 27 Νοεμ./12 Δεκ. 1972 (ΦΕΚ Α΄  222) Περί συγκροτήσεως επιτροπής προς διαπίστωσιν της γλωσσομαθείας των υπό μετεκπαίδευσιν δικαστικών λειτουργών. Έχοντες υπ’ όψιν: 1)Τας διατάξεις του άρθρ. 40 παρ. 5 του Ν.Δ. 962/71 «περί κώδικος δικαστικών λειτουργών» και 2)την υπ’ αριθ. 700/1972 γνωμοδότησιν του Συμβουλίου της Επικρατείας, προτάσει των Ημετέρων επί της Δικαιοσύνης και Εθνικής Παιδείας και Θρησκευμάτων Υπουργών, απεφασίσαμεν και διατάσσομεν: Άρθρ.1.-1)Ορίζεται Επιτροπή προς διαπίστωσιν της γνώσεως της γλώσσης της χώρας εις ην, κατά την αίτησίν των, πρόκειται να μεταβούν οι υποψήφιοι προς μετεκπαίδευσιν δικαστικοί λειτουργοί, αποτελουμένη εξ ενός Συμβούλου της Επικρατείας, προτεινομένου μετά του αναπληρωτού του, υπό Προέδρου του Συμβουλίου της Επικρατείας, εξ ενός Αρεοπαγίτου, προτεινομένου μετά του αναπληρωτού του, υπό του Προέδρου του Αρείου Πάγου και εξ ενός καθηγητού του Πανεπιστημίου Αθηνών, προτεινομένου μετά του αναπληρωτού του, υπό του Πρυτάνεως του Πανεπιστημίου Αθηνών, συγκροτουμένη εκάστοτε, δι’ αποφάσεως του Υπουργού Δικαιοσύνης. Της Επιτροπής προεδρεύει ο Σύμβουλος της Επικρατείας. Χρέη Γραμματέως ασκεί υπάλληλος αρμοδιότητος Υπουργείου Δικαιοσύνης επί βαθμώ τουλάχιστον 6ω, οριζόμενος υπό του Υπουργού Δικαιοσύνης. 2)Την γλώσσαν εις ην επιθυμεί να εξετασθή έκαστος των υποψηφίων, δέον να κατέχη έν τουλάχιστον εκ των μελών της Επιτροπής. Σελ. 294,20(δ) Τεύχος Η101-Σελ. 28 Άρθρ.2.-1)Η εις την ξένην γλώσσαν δοκιμασία, διαστέλλεται εις γραπτήν και προφορικήν. Η γραπτή δοκιμασία συνίσταται εις γραφήν καθ’ υπαγόρευσιν κειμένου 20-25 στίχων, εκ νομικού συγγράμματος, εις την γλώσσαν εις ην εζήτησε να εξατασθή ο υποψήφιος, μετάφρασιν αυτού εις το Ελληνικόν και μετάφρασιν εκ του Ελληνικού εις το ξενόγλωσσον, 10 στίχων απλού κειμένου. Η προφορική δοκιμασία διενεργείται παρουσία απάντων των εις εκάστην γλώσσαν διαγωνιζομένων και συνίσταται εις ερωταποκρίσεις μεταξύ εξεταστού και εξεταζομένου, κατά την κρίσιν του εξεταστού. Διά την γραπτήν εξέτασιν χορηγείται εις τους διαγωνιζομένους προθεσμία 2 ωρών από της λήξεως της εκφωνήσεως των κειμένων, απαγορευομένης χρήσεως λεξικού ή οιουδήποτε άλλου βιβλίου. 2)Η βαθμολόγησις γίνεται μόνον υπό του εξεταστού του κατέχοντος την εξεταζομένην γλώσσαν, κεχωρισμένως εις την γραπτήν και εις την προφορικήν δοκιμασίαν, διά των βαθμών 10, 9, 8, 7, 6, 5, 4, 3, 2, 1 και 0. Εις ην περίπτωσιν την εξεταζομένην γλώσσαν κατέχουν πλείονα μέλη της Επιτροπής, βαθμολογούν και ταύτα και εξάγεται ο μέσος όρος βαθμολογίας. Ο λαμβάνων κατά μέσον όρον (γραπτής και προφορικής εξετάσεως) τον βαθμόν τουλάχιστον 7, θεωρείται επιτυχών εις την δοκιμασίαν. 6.Γ.α.82 Δικαστικοί Λειτουργοί - Εθνική Σχολή Δικαστών 